康节数学源流于陈希夷.康节天资极高,其学只是术数学.后人有聪明能算,亦可以推.建阳旧有一村僧宗元,一日走上径山,住得七八十日,悟禅而归.其人聪敏,能算法,看经世书,皆略略领会得.扬.
卷第一百一
卷第一百一  程子门人  2555
总论
问:"程门谁真得其传?"曰:"也不尽见得.如刘质夫朱公掞张思叔辈,又不见他文字.看程门诸公力量见识,比之康节横渠,皆赶不上."义刚.
程子门下诸公便不及,所以和靖云:"见伊川不曾许一人."或问:"伊川称谢显道王佐才,有诸?" 和靖云:"见伊川说谢显道好,只是不闻'王佐才'之语."刘子澄编续近思录,取程门诸公之说.某看来,其间好处固多,但终不及程子,难于附入.璘.必大录云:"程门诸先生